Для пераможцы ў намінацыі “Правільнае рашэнне” настаўніцы матэматыкі сярэдняй школы № 157 Таццяны Іванаўны Рычак школа — гэта чароўны свет, дзе аддаеш часцінку свайго сэрца і атрымліваеш узамен часцінкі іншых сэрцаў. Педагог пераканана, што матэматыка выратуе наш свет. Яна ў аснове многіх прафесій: кожны ўрач павінен умець разлічыць дозу лекаў, геаметрыя ў старажытнасці лічылася адным з раздзелаў архітэктуры, а прыгожы танец — гэта прыгожы графік, які можна запісаць матэматычнай формулай. Выкладаючы матэматыку, Таццяна Іванаўна дапамагае сваім выхаванцам ўвасобіць мары ў жыццё.